**OBAVIJEST I UPUTE KANDIDATIMA/KINJAMA**  prijavljenim na javni natječaj za prijam u službu na radno mjesto: administrativni referent – 2 izvršitelja u Odsjeku Pisarnice, mjesto rada Poreč, na neodređeno vrijeme u Upravnom odjelu za opću upravu i imovinsko – pravne poslove Istarske županije, KLASA: 112-01/22-02/01, URBROJ: 2163-24/1-22-03 od 27. srpnja 2022. godine objavljen u Narodnim novinama broj 90/2022 dana 3. kolovoza 2022. godine

**OPIS POSLOVA I RADNIH ZADATAKA**

**Administrativni referent u Odsjeku pisarnice – mjesto rada Poreč,**

1. izvršitelja/ica na neodređeno vrijeme, s punim radnim vremenom, uz obvezni probni rok od tri mjeseca

**Osnovni podatci o radnom mjestu:**

Kategorija: III

Potkategorija radnog mjesta: referent

Razina potkategorije: -

Klasifikacijski rang: 11

**Opis poslova radnog mjesta:**

* obavlja poslove prijema i pregleda pismena i drugih dokumenata, njihovog

razvrstavanja, upisivanje u odgovarajuće evidencije i uredske knjige, dostave u rad

nadležnom upravnom tijelu, otpremanja, razvođenja te njihova arhiviranja i čuvanja

u pismohrani

* obavlja poslove prijema stranaka te protokoliranja primljenih pismena putem pisarnice
* obavlja i druge poslove po nalozima voditelja Odsjeka ili nadređenog službenika
* obavlja sve poslove uredskog poslovanja (vođenje urudžbenog zapisnika i upisnika

l ° upravnog postupka, prijem, razvrstavanje i otprema poste, vođenje svih propisanih

uredskih evidencija, trebovanje uredskog i potrošnog materijala i sl.)

* obavlja sve poslove za potrebe pročelnika upravnog odjela, pomoćnika pročelnika i

voditelja odsjeka (prijem stranaka, telefonskih poruka, poslovi prijepisa, kopiranja i

sl.)

**Podatci o plaći:**

Plaću administrativnog referenta čini umnožak koeficijenata složenosti poslova radnog mjesta i osnovice za obračun plaće uvećan za 0,5 % za svaku navršenu godinu radnog staža, a najviše do 20%. Člankom 8. Odluke o mjerilima za određivanje plaće župana i zamjenika župana te službenika i namještenika u upravnim tijelima Istarske županije ("Službene novine Istarske županije", broj 10/10, 8/14 i 11/15, 26/19, 29/21 ), utvrđen je koeficijent složenosti poslova administrativnog referentakoeficijentom 1,70. člankom 2. Aneksa br.4. Kolektivnog ugovora za zaposlene u jedinicama lokalne samouprave i upravnim odjelima Istarske županije od 04.11.2021. godine utvrđena je bruto osnovica za obračun plaće službenika i namještenika koja iznosi 3.930,00 kuna.

**TESTIRANJE KANDIDATA:**

**Testiranje kandidata/kandidatkinja sastoji se od:**

* provjere znanja i sposobnosti bitnih za obavljanje poslova radnog mjesta na koje se službenik/ca prima - pismeni test
* usmeni intervju s Povjerenstvom za provedbu oglasa

Prethodnoj provjeri znanja i sposobnosti kandidata mogu pristupiti samo kandidati/kandidatkinje koji su podnijeli urednu i pravodobnu prijavu te koji ispunjavaju formalne uvjete iz javnog natječaja, a istima će se poziv uputiti i putem elektroničke pošte koju su naveli u prijavi na natječaj.

**Pravni izvori za pripremu provjere znanja (testiranja) kandidata/kinja objavljenih u Javnom natječaju**

Propisi čiji će se sadržaj primjenjivati u provjeri znanja su:

Opći dio:

* Ustav RH ("Narodne novine", broj 41/01, 55/01, 76/10, 85/10 –pročišćeni tekst i 5/14),
* Zakon o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15, 123/17, 98/19, 144/2020).
* Zakon o službenicima i namještenicima u lokalnoj i područnoj (regionalnoj) samoupravi („ Narodne novine“ 86/08, 61/11, 04/18, 112/19)

Posebni dio:

* Uredba o uredskom poslovanju ( „Narodne novine“ br. 75/2021)
* Zakon o arhivskom gradivu i arhivima ( „ Narodne novine“ br. 61/2018, 98/19)

**Pravila testiranja kandidata**

Po dolasku na testiranje od kandidata/kinja će biti zatraženo predočavanje odgovarajuće isprave radi utvrđivanja identiteta te potpisivanje suglasnosti za obradu osobnih podataka. Kandidati/kinje koji/e ne mogu dokazati identitet ne mogu pristupiti testiranju.

Nakon utvrđivanja identiteta kandidata/kinja, istima će biti podijeljena pitanja za provjeru znanja putem pismenog testiranja (20 pitanja - 20 bodova). Svaki dio provjere znanja i sposobnosti kandidata sastoji se od 10 pitanja. Svako pitanje boduje se s jednim bodom. Maksimalno ostvariv broj bodova na pismenom testiranju je 20.

Na pisanoj provjeri nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima/kinjama, niti na bilo koji drugi način remetiti koncentraciju kandidata, a mobitel je potrebno isključiti.

Pismena provjera traje najduže 60 minuta.

Intervju se provodi samo s kandidatima/kinjama koji/e su ostvarili/e najmanje 50% bodova iz svakog dijela provjere znanja i sposobnosti na provedenom testiranju.

Kandidati/kinje koji su zadovoljili na testiranju pristupaju razgovoru s Povjerenstvom za provedbu oglasa (intervju).

Povjerenstvo za provedbu oglasa putem intervjua s kandidatima/kinjama utvrđuje interese, profesionalne ciljeve i motivaciju za rad (4 pitanja). Svako pitanje ocjenjuje se s ocjenom od 1 do 5. Maksimalno ostvariv broj bodova na razgovoru (intervju) je 20.

Nakon provedenog pismenog testiranja i intervjua maksimalno ostvariv sveukupni broj bodova je 40.

Nakon provedbe testiranja i intervjua Povjerenstvo za provedbu oglasa utvrđuje rang listu kandidata prema ukupnom broju ostvarenih bodova na testiranju i intervjuu.

Povjerenstvo dostavlja pročelnici Upravnog odjela za opću upravu i imovinsko – pravne poslove Istarske županije izvješće o provedenom postupku, kojeg potpisuju svi članovi Povjerenstva.

Svi kandidati prijavljeni na javni natječaj imaju pravo uvida u dokumentaciju koja se odnosi na natječaj.

Riječi i pojmovi koji imaju rodno značenje, korišteni u obavijesti i uputama kandidatima odnose se jednako na muški i ženski rod bez obzira jesu li korišteni u muškom ili ženskom rodu.

**Prethodna provjera znanja i sposobnosti kandidata (pismeno testiranje i usmeni razgovor ) provest će se dana 31. kolovoza 2022. godine s početkom u 10:00 sati na adresi Pula, Splitska 14, 7.kat.**

|  |
| --- |
| **Istarska županija – Regione Istriana**  **Upravni odjel za opću upravu i imovinsko pravne poslove**  **Povjerenstvo za provedbu natječaja** |

**KLASA: 112-01/22-02/02**

**URBROJ:2163-24/1-22-12**

**Pula, 19.08. 2022.**